**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO**

2018 m. liepos 12 d. Nr. 34-1412

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 9 dalimi, 16 straipsnio 2 dalies 9 punktu, 29 straipsnio 3 dalimi, Lietuvos Respublikos valstybės tarnybos įstatymo 10 straipsnio 2 dalies 6 punktu, atsižvelgdama į Lazdijų rajono savivaldybės mero 2018 m. liepos 10 d. potvarkį Nr. 8P-53 „Dėl Jono Stankevičiaus kandidatūros į Lazdijų rajono savivaldybės administracijos direktoriaus pavaduotojo pareigas“, Lazdijų rajono savivaldybės administracijos direktoriaus 2018 m. birželio 25 d. įsakymą Nr. 10V-534 „Dėl Jono Stankevičiaus kandidatūros į Lazdijų rajono savivaldybės administracijos direktoriaus pavaduotojo pareigas“, Lietuvos Respublikos specialiųjų tyrimų tarnybos 2018-07-05 raštą Nr. 4-01-5309 „Dėl informacijos apie Joną Stankevičių pateikimo“ bei Lazdijų rajono savivaldybės administracijos direktoriaus pavaduotojo rinkimų balsų skaičiavimo komisijos 2018 m. liepos 20 d. protokolą Nr. 2 , Lazdijų rajono savivaldybės taryba nusprendžia:

1. Skirti Joną Stankevičių Lazdijų rajono savivaldybės administracijos direktoriaus pavaduotoju Lazdijų rajono savivaldybės tarybos įgaliojimų laikui politinio (asmeninio) pasitikėjimo pagrindu nuo 2018 m. liepos 26 d.

2. Nustatyti Lazdijų rajono savivaldybės administracijos direktoriaus pavaduotojui Jonui Stankevičiui pareiginę algą pagal 16 pareigybės kategorijos pareiginį algos koeficientą.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO“ PROJEKTO**

**AIŠKINAMASIS RAŠTAS**

2018-07-10

Lazdijų rajono savivaldybės tarybos sprendimo projektas „Lazdijų rajono savivaldybės administracijos direktoriaus pavaduotojo skyrimo“ parengtas vadovaujantis Lietuvos Respublikos vietos savivaldos įstatymo, Lietuvos Respublikos Valstybės tarnybos įstatymo nuostatomis, atsižvelgiant į Lazdijų rajono savivaldybės mero teikimą, Lazdijų rajono savivaldybės administracijos direktoriaus siūlymą bei Lazdijų rajono savivaldybės administracijos direktoriaus pavaduotojo rinkimų balsų skaičiavimo komisijos protokolą.

Šio sprendimo projekto tikslas – teisės aktų nustatyta tvarka nuo 2018 m. liepos 26 d. paskirti Joną Stankevičių Lazdijų rajono savivaldybės administracijos direktoriaus pavaduotoju Lazdijų rajono savivaldybės tarybos įgaliojimų laikui politinio (asmeninio) pasitikėjimo pagrindu ir nustatyti jam pareiginę algą.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė